સાંતાક્રુઝ-વેસ્ટમાં સ્ટેશન રોડ તથા પી.એમ. રોડ પર શબરી હોટેલ પાસે રિક્ષાચાલકોની દાદાગીરી પર અંકુશ લાવવા રહેવાસીઓએ પ્રશાસનને ફરિયાદ કરી હતી. એના ઉપાયરૂપે મંગળવારે પોલીસ-અધિકારીઓ તથા જનતા સાથે BMCના અધિકારીઓએ એક મીટિંગ કરી હતી. રોડ પર આડેધડ પાર્ક થતી રિક્ષાઓ તથા વધતી જતી ટ્રાફિકની સમસ્યાને ઓછી કરવા અને શૅર-અ-રિક્ષાના ચાલકોની મનમાની પર અંકુશ લાવવા બુધવારે રોડ પર બે ટ્રાફિક-પોલીસ ઊભેલા જોવા મળ્યા હતા અને તેઓ નિયમોનો ભંગ કરનાર રિક્ષાચાલકોને દંડ ફટકારતા હતા.